b'\n_START_ARTICLE_\nLa botiga del ferrer\n_START_SECTION_\nDescripci\xc3\xb3\n_START_PARAGRAPH_\nJoseph Wright va pintar cinc quadres amb el tema de la botiga del ferrer entre 1771 i 1773. La versi\xc3\xb3 del Museu de Derby \xc3\xa9s d\'una botiga on hi ha tres homes que treballen un component de ferro o acer. La pres\xc3\xa8ncia de visitants i el treball nocturn s\'explica pel ferrador que hi ha a fora. Wright imagina que un viatjant ha tingut problemes durant el seu viatge i que el ferrador est\xc3\xa0, doncs, treballant a la llum d\'una espelma. Aquest sistema permet a Wright mostrar la seva habilitat i inter\xc3\xa8s en les llums i ombres. A la dreta de la pintura hi ha un home reposant en una branca. Nicholson fa notar que aquesta persona \xc3\xa9s tractada amb respecte: l\'home sembla massa vell per treballar per\xc3\xb2 davant els altres es comporta com un l\xc3\xadder amb experi\xc3\xa8ncia.\n_START_SECTION_\nAltres versions\n_START_PARAGRAPH_\nAlgunes versions m\xc3\xa9s tardanes, que mostren una forja i no un ferrer, estan exposades actualment a l\'Hermitage Museum de Sant Petersburg i a la Tate de Londres. En aquestes, la figura principal est\xc3\xa0 treballant amb una forja mentre \xc3\xa9s observat per la seva fam\xc3\xadlia. La natura nocturna de les "peces nocturnes" de Wright era diferent a la dels seus contemporanis; la novetat real, per\xc3\xb2, requeia en el tema. Les forges alimentades per aigua no eren noves, per\xc3\xb2 Wright va ser innovador en proposar que aquestes escenes fossin el tema d\'un artista; per aquesta ra\xc3\xb3, les pintures de Wright s\xc3\xb3n usades sovint com un s\xc3\xadmbol de la Revoluci\xc3\xb3 Industrial i de la Il\xc2\xb7lustraci\xc3\xb3. Wright va ser una figura important en relaci\xc3\xb3 a la Lunar Society i a la Derby Philosophical Society, els membres dels quals serien importants en el desenvolupament de la ci\xc3\xa8ncia i l\'enginyeria a Anglaterra._NEWLINE_El 1772 Wright va crear una variaci\xc3\xb3 de 112 per 132 cent\xc3\xadmetres anomenada La forja de ferro, que va ser venuda al Senyor Palmerston per 200 lliures. Aquesta versi\xc3\xb3 encara est\xc3\xa0 en possessi\xc3\xb3 de la fam\xc3\xadlia Palmerston. Una altra versi\xc3\xb3 de 104 per 140 cent\xc3\xadmetres titulada Una forja de ferro vista des d\'enlloc va ser venuda a l\'Emperadriu Caterina de R\xc3\xbassia. Una altra versi\xc3\xb3 del 1771 anomenada La botiga del ferrer va ser venuda al primer Senyor Melbourne; va romandre en la fam\xc3\xadlia Melbourne fins que va ser comprada i donada la Down House on es va afegir a la col\xc2\xb7lecci\xc3\xb3 en record de Charles Darwin. Aquesta versi\xc3\xb3 est\xc3\xa0 actualment a la col\xc2\xb7lecci\xc3\xb3 Mellon.\n_START_SECTION_\nProced\xc3\xa8ncia\n_START_PARAGRAPH_\nEl quadre del 1771 va ser comprat a la fam\xc3\xadlia Greg \xe2\x80\x94a qui havia pertangut des del 1875\xe2\x80\x94 per l\'ArtFund i el Derby Museum and Art Gallery l\'any 1979 per unes 69.000 lliures'